Diari Oficial de la Generalitat Valenciana


Sumari del DOGV 5256, del 11-05-2006 (2006/5224)

ORDE de 21 d'abril de 2006, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de l'ajuda comunitària a la reestructuració de la vinya en la campanya 2005-2006.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5256

Data del DOGV
:   11-05-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/5224


Data del document
:   21-04-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * vinya
    * suport econòmic
    * ajuda pública
    * ajuda a l'agricultura
    * explotació agrària

ORDE de 21 d'abril de 2006, de la Conselleria d'Agricultura, Pesca i Alimentació, per la qual es destinen fons de la Generalitat Valenciana per a l'ampliació de l'ajuda comunitària a la reestructuració de la vinya en la campanya 2005-2006. [2006/M5224]  
L'Orde de 20 de setembre de 2000, de la Conselleria d'Agricultura, Pesca i Alimentació, va adaptar per a l'aplicació a la Comunitat Valenciana del règim d'ajudes a la reestructuració i reconversió de la vinya establida en el Reglament (CE) 1493/1999, del Consell, de 17 de maig de 1999, pel qual s'establix l'organització comuna del mercat vitivinícola, desenrotllat pel que fa al potencial de producció en el Reglament (CE) 1227/2000, de la Comissió, de 31 de maig de 2000, i pel Reial Decret 1472/2000 de 4 d'agost.  
L'assignació destinada per al finançament de la reestructuració i la reconversió de la vinya a la Comunitat Valenciana en la campanya 2005/2006 provinent de fons de la Unió Europea és insuficient per a atendre la demanda del sector.   
Amb la finalitat d'atendre millor l'esmentada demanda, a l'empara de l'article 14.4 del Reglament 1493/1999, del Consell, de 17 de maig de 1999, i en el marc del Pla Millorar elaborat en esta Conselleria, el Govern Valencià ha decidit destinar fons propis de la Generalitat Valenciana per a cofinançar les corresponents ajudes.  
En virtut d'això, de conformitat amb les disposicions esmentades i en particular amb el Text Refós de la Llei d'Hisenda Pública de la Generalitat Valenciana, a proposta del sotssecretari de la Conselleria d'Agricultura, Pesca i Alimentació,  
ORDENE  
Primer  
Les ajudes per a la reestructuració i la reconversió de la vinya de vinificació establides pel Reglament (CE) 1493/1999, del Consell, de 17 de maig de 1999, i aplicades a la Comunitat Valenciana d'acord amb l'Orde de 20 setembre de 2000, de la Conselleria d'Agricultura, Pesca i Alimentació, es concediran en la campanya 2005-2006, amb una dotació addicional de fons propis de la Generalitat Valenciana 4.700.000 euros, que complementarà, d'acord amb l'article 14.4 de l'esmentat reglament comunitari, l'import disponible de 7.510.605 de l'assignació financera de la Unió Europea.  
El pagament de les ajudes es realitzarà per l'organisme pagador a càrrec de la línia T4731000, del programa 714.50, del pressupost de la Generalitat de 2006, pels imports indicats.  
Segon  
Es delega l'exercici de les competències de concessió i pagament de les ajudes, pel que fa als imports corresponents als fons propis de la Generalitat Valenciana, als mateixos òrgans de l'organisme pagador competents per a les resolucions de concessió i pagament de l'ajuda comunitària.  
Tercer  
La concessió de l'ajuda quedarà condicionada a la decisió positiva de la Comissió Europea sobre compatibilitat d'estes amb el mercat comú, d'acord amb el que establix l'article 88 del Tractat Constitutiu de la Comunitat Europea.  
Quart  
Es faculta el sotssecretari de la Conselleria d'Agricultura, Pesca i Alimentació perquè dicte les disposicions necessàries per a l'aplicació d'esta orde.  
València, 21 d'abril de 2006  
El conseller d'Agricultura, Pesca i Alimentació,  
JUAN GABRIEL COTINO FERRER